शिक्षा विभाग में शिकायतें सैकड़ों, कार्रवाई नगण्य
राज्यके सरकारी स्कूलों में नियमित कक्षाएं हों, समय पर शिक्षक आए, बच्चों को गुणवत्तापूर्ण शिक्षा के साथ-साथ हर दिन मिड डे मील मिले, इसके लिए शिक्षा विभाग हर तरह का कदम उठा रहा है। इसमें किसी तरह की गड़बड़ी को रोकने के लिए विभाग ने शिकायत कोषांग खोला है। उसपर राज्यभर से शिकायतें भी दर्ज हो रही हैं, लेकिन विडंबना यह है कि उन पर जिलों के जिला शिक्षा पदाधिकारी (डीईओ) और जिला शिक्षा अधीक्षक (डीएसई) अमल नहीं कर रहे हैं।
शिकायत कोषांग खुले अभी महीने भर हुए हैं, 250 से ज्यादा शिकायतें दर्ज हो चुकी हैं। लेकिन अबतक अमल सिर्फ चंद शिकायतों पर ही हुआ है। जबकि शिकायत कोषांग की ओर से उसी दिन संबंधित जिले के डीईओ या डीएसई को सूचित कर दिया जाता है कि उनके जिले से शिकायत मिली है। बावजूद शिकायतों पर अमल नहीं किया जा रहा है।
शिक्षा सचिव आराधना पटनायक ने सभी जिलों के डीसी को पत्र लिखकर निर्देश दिया है कि स्कूलों में शिक्षकों के समय पर नहीं आते, पठन-पाठन का काम समय पर नहीं करने और मध्याह्न भोजन योजना का कार्यान्वयन निर्धारित मापदंड के अनुसार नहीं करने जैसी समस्या के निदान के लिए शिकायत कोषांग का गठन किया गया है। जिसका टोल फ्री नंबर 18003456542 और 18003456544 है। इस नंबर पर जो शिकायतें कोषांग को मिल रही हैं, डीएसई से संपर्क कर 24 घंटे के अंदर उसकी जांच कराई जाए। जांच प्रतिवेदन विभाग को उपलब्ध कराया जाए।
निगत 15 दिनों से विभाग के शिकायत कोषांग में शिकायतें दर्ज हो रही हैं। सबसे अधिक शिकायतें स्कूलों के देर से खुलने, समय पर संचालित नहीं होने, मध्याह्न भोजन में अनियमितता, शिक्षकों का समय पर स्कूल नहीं आना आदि से संबंधित हैं। लेकिन कार्रवाई नहीं हो रही है।
रांचीके दो स्कूलों पर कार्रवाई : रांचीजिले में सिर्फ दो स्कूलों के शिक्षकों पर कार्रवाई हुई है। दोनों स्कूल के शिक्षकों और प्रधान शिक्षक के वेतन को स्थगित कर दिया है। डीईओ ने उन स्कूलों से रिपोर्ट मांगी है, जिनकी शिकायतें कोषांग को मिली हैं।
hin_Deva hin_Deva hin_Deva hin_Deva hin_Deva hin_Deva